《春日仝游宗谦方行渐柯尧滕东山晚眺作》
明代·佘翔

春色在东山，登临紫翠间。孤城悬落日，双树隐禅关。

草自香台积，僧从下界还。欲除生灭念，惟与白云閒。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。